
HOTĂRÂRE
cu privire la particularitățile și cerințele specifice pentru elaborarea proiectului bugetului pe anul 2016 și estimărilor pentru anii 2017 – 2018 de către instituțiile de cultură, agrement și sport
 

În conformitate cu prevederile art. 58 lit. c) din Codul audiovizualului al Republicii Moldova, cap. VI, pct. 1-3, cap. VII pct. 1-3 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 87 din 30.08.2013 şi în baza pct. 42 lit. d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015 
HOTĂRĂŞTE:
1. A lua act de informația cu privire la particularitățile și cerințele specifice pentru elaborarea proiectului bugetului pe anul 2016 și estimărilor pentru anii 2017 – 2018 de către instituțiile de cultură, agrement și sport.
2. Președintele CO și Președintele IPNA Compania ”Teleradio-Moldova” va sesiza Guvernul Republicii Moldova, Ministerul finanțelor, Comisia parlamentară cultură, educație, cercetare, tineret, sport și mass-media și Consiliul Coordonator al Audiovizualului asupra motivării necesității sumei alocate din bugetul de stat pentru anii 2016-2017.
3. Prezenta hotărâre intră în vigoare în momentul adoptării.

Prezenta hotărâre a fost adoptată cu votul a 5 membri ai Consiliului de Observatori: ”PRO” - D. Deleu; L. Gurez; S. Nistor; L. Vasilache; V. Țapeș; ”CONTRA” - P. Grozavu.  

